ᱪᱤᱛᱣᱚᱱ ᱡᱤᱞᱟ.

ᱪᱤᱛᱣᱚᱱ ᱡᱤᱞᱟ. ᱱᱮᱯᱟᱞ ᱨᱮᱱᱟᱜ ᱖᱖ ᱡᱤᱞᱟᱹ ᱢᱩᱫ ᱨᱮ ᱢᱤᱫ ᱡᱤᱞᱟᱹ ᱠᱟᱱᱟ ᱾ ᱱᱩᱣᱟ ᱡᱤᱞᱟᱹ ᱱᱮᱯᱟᱞ ᱨᱮᱱᱟᱜ ᱯᱨᱚᱫᱮᱥ ᱮᱞ ᱓ ᱨᱮ ᱢᱮᱱᱟᱜᱼᱟ ᱾ ᱱᱩᱣᱟ ᱡᱤᱞᱟᱹ ᱨᱮᱱᱟᱜ ᱥᱚᱫᱚᱨᱢᱩᱠᱟᱢ ᱫᱚ ᱵᱷᱚᱨᱚᱛᱯᱩᱨ ᱠᱟᱱᱟ, ᱡᱟᱦᱟᱸ ᱨᱮ ᱱᱮᱯᱟᱞ ᱨᱮᱱᱟᱜ ᱯᱩᱱᱭᱟᱜ ᱢᱟᱨᱟᱝ ᱥᱚᱦᱚᱨ ᱠᱟᱱᱟ ᱾ ᱱᱩᱣᱟ ᱡᱤᱞᱟᱹ ᱨᱮᱱᱟᱜ ᱡᱚᱛᱚ ᱚᱛ ᱫᱚ ᱪᱤᱛᱣᱚᱱ ᱵᱩᱨᱩ ᱛᱮᱜᱮ ᱢᱮᱱᱟᱜᱼᱟ ᱾ ᱱᱤᱭᱟᱹᱨᱮᱱᱟᱜ ᱠᱚᱭᱮᱞ ᱱᱟᱞᱠᱷᱟ ᱨᱮ ᱢᱚᱷᱟᱵᱷᱟᱨᱚᱛ ᱵᱩᱨᱩ ᱢᱮᱱᱟᱜᱼᱟ ᱾ ᱵᱷᱚᱨᱚᱛᱯᱩᱨ ᱱᱮᱯᱟᱞ ᱨᱮᱱᱟᱜ ᱛᱟᱞᱟ ᱯᱟᱪᱮ ᱮᱨᱮᱭᱟ ᱨᱮ ᱵᱮᱯᱟᱨᱤ ᱥᱚᱦᱚᱨ (ᱱᱚᱜᱚᱨ) ᱢᱮᱱᱟᱜᱼᱟ ᱾ ᱱᱩᱣᱟ ᱮᱨᱮᱭᱟ ᱨᱮ ᱢᱟᱨᱟᱝ ᱢᱟᱨᱟᱝ ᱵᱮᱯᱟᱨᱤᱭᱟᱹ ᱟᱨ ᱥᱮᱣᱟ ᱚᱲᱟᱜ (Service offices) ᱠᱚ ᱢᱮᱱᱟᱜᱼᱟ ᱾ ᱵᱷᱚᱨᱚᱛᱯᱩᱨ ᱛᱟᱞᱟ ᱮᱨᱮᱭᱟ ᱨᱮ ᱛᱟᱦᱮᱱ ᱱᱮᱯᱟᱞᱤ ᱦᱚᱲ ᱠᱚ ᱞᱟᱹᱜᱤᱫ ᱢᱟᱨᱟᱝ ᱥᱮᱪᱤᱫ ᱥᱮᱪᱮᱫ ᱤᱥᱠᱩᱞ, ᱵᱮᱯᱟᱨ ᱟᱨ ᱜᱟᱹᱰᱤ (Transportation) ᱠᱚ ᱨᱮᱱᱟᱜ ᱢᱩᱠᱷᱭᱚ ᱮᱨᱮᱭᱟ ᱠᱚ ᱢᱟᱱᱟᱣ ᱫᱟ ᱾ ᱱᱟᱨᱟᱭᱚᱬᱜᱷᱟᱴ ᱱᱟᱨᱟᱭᱚᱬᱤ ᱜᱟᱰᱟ ᱨᱮᱱᱟᱜ ᱥᱩᱨ ᱨᱮ ᱪᱤᱛᱚᱣᱚᱱ ᱨᱮᱱᱟᱜ ᱟᱨ ᱢᱮᱫᱴᱮᱱ ᱢᱟᱨᱟᱝ ᱵᱟᱡᱟᱨ ᱢᱮᱱᱟᱜ ᱾ ᱪᱤᱛᱣᱚᱱ ᱡᱤᱞᱟᱹ ᱨᱮᱱᱟᱜ  ᱮᱨᱮᱭᱟ ᱒᱒᱔᱓.᱓᱙ ᱵᱚᱨᱜᱚ ᱢᱤᱴᱚᱨ ᱢᱮᱱᱟᱜᱼᱟ ᱾

ᱱᱟᱜᱟᱢ
ᱪᱤᱛᱣᱚᱱ ᱫᱚ ᱵᱤᱠᱟᱥ ᱨᱮᱱᱟᱜ ᱨᱮ ᱩᱱᱚᱜ ᱫᱚ ᱵᱟᱝ ᱦᱩᱭᱠᱟᱱᱟ ᱾ ᱵᱟᱦᱩᱫᱩᱨ ᱥᱟᱦ ᱨᱮ ᱠᱩᱲᱟ ᱜᱤᱫᱽᱨᱟᱹ ᱥᱚᱛᱨᱩᱵᱷᱚᱧᱡᱚᱱ ᱥᱟᱦ ᱟᱜ ᱱᱮᱯᱟᱞᱤ ᱢᱟᱹᱦᱤᱛ ᱛᱮ ᱵᱤᱠᱨᱚᱢ ᱥᱚᱸᱢᱵᱚᱛ ᱑᱘᱘᱕ ᱪᱟᱹᱛ ᱑ ᱜᱚᱛᱮ ᱦᱤᱞᱟᱹ ᱩᱯᱚᱨᱫᱟᱸᱜ ᱜᱚᱰᱷᱤ ᱵᱮᱱᱟᱣ ᱠᱟᱛᱮ ᱩᱱᱟ ᱛᱟᱭᱚᱢ ᱱᱩᱣᱟ ᱨᱮᱱᱟᱜ ᱥᱚᱫᱚᱨᱢᱩᱠᱟᱢ ᱒᱐᱑᱘ ᱥᱮᱨᱢᱟ ᱠᱷᱚᱱ ᱛᱟᱭᱚᱢ ᱵᱮᱱᱟᱣ ᱞᱮᱫᱟ ᱢᱮᱱᱛᱮ ᱱᱟᱜᱟᱢ ᱚᱞ ᱟᱠᱟᱱᱟ ᱾ ᱛᱟᱭᱚᱢ ᱛᱮ ᱜᱟᱹᱰᱤ ᱨᱮᱱᱟᱜ ᱠᱚ ᱚᱥᱩᱵᱤᱫᱟ ᱦᱩᱭ ᱞᱮᱱ ᱛᱮ ᱩᱱᱟ ᱚᱠᱛᱮ ᱨᱮᱱ ᱨᱟᱡᱟ ᱢᱚᱦᱮᱫᱽᱨᱚ ᱵᱷᱚᱨᱚᱛᱯᱩᱨ ᱥᱚᱫᱚᱨᱢᱩᱠᱟᱢ  ᱥᱟᱨᱟᱣ ᱞᱮᱱᱟ ᱢᱮᱱᱛᱮ ᱱᱟᱜᱟᱢ ᱱᱮᱞᱚᱜ ᱠᱟᱱᱟ ᱾ ᱟᱸᱦᱚ ᱨᱟᱡᱟ ᱢᱚᱦᱮᱫᱽᱨᱚ ᱟᱭᱢᱟ ᱞᱤᱠᱟᱱ ᱠᱟᱹᱢᱤᱦᱩᱨᱟ ᱛᱮ ᱱᱩᱣᱟ ᱛᱮ ᱱᱩᱣᱟ ᱡᱤᱞᱟᱹ ᱢᱟᱲᱟᱝ ᱥᱮᱡ ᱟᱠᱟᱱᱟ ᱾ ᱪᱤᱛᱣᱚᱱ ᱫᱚ ᱯᱩᱭᱞᱩ ᱯᱩᱭᱞᱩ ᱪᱤᱛᱨᱤᱵᱚᱱ ᱠᱚ ᱢᱮᱛᱟᱣ ᱛᱟᱦᱮᱫ ᱾ ᱱᱩᱣᱟ ᱴᱷᱟᱶ ᱨᱮ ᱯᱩᱭᱞᱩ ᱟᱹᱰᱤ ᱢᱟᱨᱟᱝ ᱵᱤᱨ ᱛᱟᱦᱮᱠᱟᱱᱟ ᱾ ᱵᱤᱨ ᱨᱮ ᱛᱷᱟᱨᱩ ᱛᱟᱠᱩᱨᱮᱱ ᱨᱮᱱ ᱨᱟᱡᱟ ᱪᱤᱛᱨᱚᱥᱮᱱ ᱨᱟᱡᱽᱭᱚ ᱛᱟᱦᱮᱠᱟᱱᱟ ᱾ ᱱᱩᱭ ᱪᱤᱛᱨᱤᱥᱮᱞ ᱨᱟᱡᱟ ᱣᱟᱜ ᱵᱤᱨ ᱠᱷᱚᱱ ᱛᱮ ᱪᱤᱛᱨᱚᱵᱚᱱ ᱦᱩᱭᱞᱮᱱᱟ, ᱩᱱᱟ ᱠᱷᱚᱱ ᱛᱮ ᱪᱤᱛᱣᱚᱱ ᱧᱩᱛᱩᱢ ᱠᱟᱫᱟ ᱾ ᱱᱤᱛᱚᱝ ᱦᱚᱸ ᱛᱷᱟᱨᱩ ᱠᱚᱣᱟᱜ ᱦᱚᱨᱤᱵᱳᱫᱷᱚᱱᱤ ᱮᱠᱟᱫᱚᱥᱤ ᱢᱟᱦᱟᱸ ᱦᱤᱞᱟᱹ ''ᱪᱤᱛᱨᱤᱥᱮᱞ ᱵᱟᱵᱟ'' ᱣᱟᱜ ᱯᱩᱡᱟᱹ ᱯᱟᱴ ᱮᱫ ᱛᱟᱦᱮᱫᱸ ᱾ ᱛᱟᱭᱚᱢ ᱛᱮ ᱱᱩᱣᱟ ᱡᱟᱜᱟ ᱨᱮ ᱵᱷᱚᱨᱚᱛᱤᱭᱚ ᱨᱟᱡᱱᱤᱛᱤ ᱨᱮᱱᱟᱜ ᱯᱨᱚᱵᱷᱟᱵ ᱠᱚᱢ ᱞᱟᱹᱜᱤᱫ ᱨᱟᱡᱟ ᱢᱚᱦᱮᱫᱨᱚ ᱵᱩᱨᱩ ᱨᱮᱱ ᱛᱟᱦᱮᱱ ᱦᱚᱲ ᱠᱚ ᱞᱟᱹᱜᱤᱫ ᱵᱮᱜᱚᱨ ᱴᱟᱠᱟ ᱯᱟᱹᱭᱥᱟᱹ ᱚᱛ ᱡᱟᱜᱟ ᱮ ᱦᱟᱹᱴᱤᱧᱟ ᱠᱩᱣᱟ ᱟᱨ ᱛᱟᱭᱚᱢ ᱛᱮ ᱱᱚᱸᱰᱮᱭᱟᱜ ᱦᱚᱲ ᱠᱩᱣᱟᱜ ᱮᱞᱮᱞ (ᱡᱚᱱᱚᱥᱚᱸᱠᱷᱭᱟ) ᱰᱷᱤᱨ ᱪᱟᱞᱟᱣᱱᱟ ᱾           

ᱵᱮᱯᱟᱨ ᱟᱨ ᱩᱯᱡᱚᱱ
ᱪᱤᱛᱣᱚᱱ ᱨᱮᱫᱚ ᱛᱩᱲᱤ ᱩᱯᱡᱚᱱ ᱡᱤᱞᱟᱹ ᱠᱟᱱᱟ ᱾ ᱪᱤᱛᱣᱚᱱ ᱨᱮ ᱛᱩᱲᱤ ᱨᱮᱱᱟᱜ ᱥᱩᱱᱩᱢ ᱱᱮᱯᱟᱞ ᱵᱷᱟᱹᱨᱤ ᱯᱟᱥᱱᱟ ᱠᱟᱱᱟ ᱾ ᱪᱤᱛᱣᱚᱱ ᱨᱮ ᱛᱩᱲᱤ ᱨᱮᱱᱟᱜ ᱡᱚ~ ᱫᱚ ᱟᱹᱰᱤ ᱜᱮ ᱱᱟᱯᱟᱭ ᱦᱟᱥᱟ ᱠᱟᱱᱟ ᱾ ᱟᱨ ᱡᱤᱞᱟ. ᱠᱷᱚᱱ ᱡᱩᱫᱟᱹ ᱜᱮ ᱦᱟᱥᱟ ᱢᱮᱱᱟᱜᱼᱟ ᱾ ᱯᱩᱭᱞᱩ ᱠᱷᱚᱲ ᱜᱮ ᱱᱟᱨᱟᱭᱚᱬᱤ ᱜᱟᱰᱟᱼᱟᱭ ᱪᱤᱛᱣᱚᱱ ᱨᱮᱱᱟᱜ ᱦᱟᱥᱟ ᱪᱟᱥᱵᱟᱥ ᱞᱟᱹᱜᱤᱫ ᱟᱹᱰᱤ ᱵᱮᱥ ᱜᱮᱭᱟ ᱾ ᱪᱤᱛᱣᱚᱱ ᱨᱮ ᱛᱩᱲᱤ ᱢᱩᱫ ᱨᱮ ᱫᱷᱩᱸᱢ, ᱡᱩᱱᱰᱨᱟ, ᱠᱩᱵᱤ, ᱢᱩᱞ ᱟᱹᱞᱩ ᱛᱟᱦᱮᱨ ᱠᱩᱱᱰᱷᱟᱦᱟ ᱜᱟᱡᱚᱨ ᱮᱢᱟᱱ ᱱᱚᱸᱰᱮ ᱠᱚ ᱪᱟᱥᱵᱟᱥ ᱮᱫᱟ ᱾  
ᱱᱮᱯᱟᱞ ᱫᱤᱥᱚᱢ ᱨᱮᱱᱟᱜ ᱗᱐% ᱥᱤᱢ ᱱᱚᱸᱰᱮ ᱠᱷᱚᱱ ᱟᱹᱥᱩᱞ ᱠᱟᱛᱮ ᱱᱮᱯᱟᱞ ᱡᱟᱠᱟᱛ ᱨᱮ ᱵᱮᱯᱟᱨᱮ ᱠᱩᱣᱟ ᱾ ᱟᱨ ᱥᱟᱶᱛᱮ ᱵᱟᱦᱟ ᱪᱟᱥ, ᱩᱫ ᱪᱟᱥ, ᱧᱮᱞᱮ ᱨᱟᱥᱟ ᱠᱚ ᱞᱮᱠᱟᱱ ᱱᱟᱱᱟᱦᱩᱱᱟᱹᱨ ᱠᱚ ᱪᱟᱥᱵᱟᱥ ᱦᱩᱜᱩᱜ ᱠᱟᱱᱟ ᱾

ᱡᱟᱜᱟ (ᱚᱛ)
ᱪᱤᱛᱣᱚᱱ ᱨᱮ ᱫᱚᱟᱭᱢᱟ ᱞᱤᱠᱟᱱ ᱪᱮᱬᱮ ᱪᱤᱯᱩᱨᱩ, ᱡᱟᱱᱟᱣᱟᱨ ᱟᱨ ᱫᱟᱨᱮ ᱠᱚ ᱢᱮᱱᱟᱜᱼᱟ ᱾ ᱡᱮᱞᱮᱠᱟ :- ᱜᱟᱹᱭᱰᱟ, ᱛᱟᱨᱩᱵ, ᱦᱟᱹᱴᱤ, ᱵᱷᱟᱞᱩ, ᱱᱤᱞ ᱜᱟᱹᱭ, ᱜᱳᱦᱤ ᱚᱡᱤᱝᱜᱚᱨ, ᱪᱤᱛᱩᱣᱟ, ᱪᱤᱛᱨᱤ ᱮᱢᱟᱱ ᱟᱭᱢᱟ ᱞᱤᱠᱟᱱ ᱡᱟᱱᱣᱟᱨ ᱠᱚ ᱢᱮᱱᱟᱜ ᱠᱩᱣᱟ ᱾ ᱪᱤᱛᱣᱚᱱ ᱫᱚ ᱢᱤᱫ ᱡᱟᱹᱛᱤᱭᱟᱹᱨᱤ ᱡᱟᱜᱟ ᱦᱚᱸ ᱠᱟᱱᱟ ᱥᱟᱶᱛᱮ ᱟᱹᱰᱤ ᱜᱮ ᱱᱟᱯᱟᱭ ᱟᱨ ᱱᱮᱱᱮᱞ ᱥᱟᱱᱟ ᱫᱟᱲᱟᱱ ᱡᱟᱜᱟ ᱠᱟᱱᱟ ᱾

ᱢᱩᱬᱩᱛ ᱡᱟᱜᱟ ᱠᱚ
ᱵᱷᱚᱨᱚᱛᱯᱩᱨ
ᱱᱟᱨᱟᱭᱚᱲᱤ
ᱴᱟᱱᱰᱤ ᱵᱟᱡᱟᱨ
ᱯᱚᱨᱥᱟ ᱵᱚᱡᱟᱨ
ᱢᱮᱜᱷᱟᱩᱞᱤ ᱵᱟᱡᱟᱨ
ᱵᱤᱨᱮᱱᱫᱽᱨᱚ ᱵᱟᱠᱡᱟᱨ
ᱢᱩᱝᱞᱤᱱ ᱵᱟᱡᱟᱨ
ᱨᱟᱢᱯᱩᱨ ᱵᱟᱡᱟᱨ
ᱜᱤᱛᱟᱱᱚᱜᱚᱨ ᱵᱚᱡᱟᱨ
ᱵᱷᱚᱱᱫᱚᱨᱟ  ᱵᱚᱡᱟᱨ
ᱪᱟᱱᱟᱩᱞᱤ  ᱵᱚᱡᱟᱨ
ᱢᱚᱸᱜᱟᱞᱯᱩᱨ  ᱵᱚᱡᱟᱨ
ᱢᱚᱱᱟᱠᱟᱢᱟᱱᱟ
ᱥᱤᱵᱚᱱᱚᱜᱚᱨ  ᱵᱚᱡᱟᱨ
ᱵᱚᱥᱚᱱᱛᱚᱯᱩᱨ  ᱵᱚᱡᱟᱨ, ᱢᱳᱫᱤ
ᱯᱟᱛᱚᱦᱚᱱᱤ  ᱵᱚᱡᱟᱨ
ᱯᱟᱨᱵᱚᱛᱤᱯᱩᱨ  ᱵᱚᱡᱟᱨ
ᱥᱟᱨᱟᱫᱟᱱᱚᱜᱚᱨ  ᱵᱚᱡᱟᱨ
ᱡᱚᱜᱚᱛᱯᱩᱨ  ᱵᱚᱡᱟᱨ
ᱢᱮᱜᱦᱟᱭᱞᱤ-ᱛᱮᱞᱟᱩᱞᱤ ᱵᱚᱡᱟᱨ
ᱞᱳᱛᱦᱟᱨ  ᱵᱚᱡᱟᱨ
ᱥᱟᱭᱨᱟᱦᱚ
ᱠᱚᱥᱚᱨᱟ
ᱫᱟᱥᱰᱩᱝᱜᱟ

ᱰᱮᱢᱳᱜᱽᱨᱟᱯᱷᱤᱠ
ᱱᱮᱯᱟᱞ ᱨᱮᱱᱟᱜ ᱒᱐᱑᱑ ᱨᱮᱱᱟᱜ ᱡᱚᱱᱚᱜᱚᱬᱚᱱᱟ ᱛᱮ ᱪᱤᱛᱣᱚᱱ ᱨᱮ ᱕᱗᱙,᱙᱘᱔ ᱦᱚᱰ ᱢᱮᱱᱟᱜ ᱠᱩᱣᱟ, ᱗᱐.᱑% ᱦᱚᱲ ᱫᱚ  ᱱᱮᱯᱟᱞᱤ, ᱑᱐.᱒% ᱛᱷᱟᱨᱩ, ᱔.᱒% ᱛᱟᱢᱟᱝ, ᱓.᱗% ᱪᱮᱯᱟᱝ, ᱒.᱘% ᱜᱩᱨᱩᱝ, ᱑.᱗% ᱵᱷᱳᱡᱽᱯᱩᱨᱤ, ᱑.᱖% ᱢᱚᱜᱚᱨ, ᱑.᱖% ᱱᱮᱣᱟᱨ, ᱑.᱑% ᱫᱚᱨᱟᱭ, 0.᱖% ᱢᱚᱤᱛᱷᱚᱞᱤ ᱟᱨ ᱯᱩᱭᱞᱩ ᱯᱟᱹᱨᱥᱤ ᱞᱮᱠᱟᱛᱮ ᱦᱤᱱᱫᱤ ᱯᱟᱹᱨᱥᱤ ᱢᱮᱱᱟ ᱟ, 
ᱱᱩᱣᱟ ᱡᱤᱞᱟᱹ ᱨᱮ ᱒᱗.᱓% ᱦᱚᱲ ᱠᱚ ᱱᱮᱯᱟᱞᱤ ᱫᱚ ᱰᱩᱥᱟᱨᱟ ᱯᱟᱹᱨᱥᱤ ᱛᱮ ᱠᱚ ᱨᱚᱲᱫᱟ

ᱚᱰᱢᱤᱱᱤᱥᱴᱨᱮᱥᱚᱱ
ᱱᱩᱣᱟ ᱡᱤᱞᱟᱹ ᱨᱮ ᱢᱚᱬᱮ ᱜᱚᱴᱟᱝ  ᱱᱚᱜᱚᱨᱯᱟᱞᱤᱠᱟ(Municipalities),ᱢᱤᱫ ᱜᱚᱴᱟᱝ ᱢᱮᱴᱨᱳᱞᱤᱴᱚᱱ ᱥᱤᱴᱤ ᱟᱨ ᱢᱤᱫ ᱜᱚᱴᱟᱝ ᱫᱚ ᱜᱟᱩᱯᱟᱞᱤᱠᱟ(Rural Municipalities
). ᱞᱟᱛᱟᱨ ᱨᱮ ᱵᱩᱱ ᱱᱮᱞᱢᱟ:
ᱵᱦᱚᱨᱚᱛᱯᱩᱨ ᱢᱮᱴᱨᱳᱞᱤᱴᱚᱱ ᱥᱤᱴᱤ
ᱠᱟᱞᱤᱠᱟ ᱱᱚᱜᱚᱨᱯᱟᱞᱤᱠᱟ
ᱠᱷᱚᱤᱨᱦᱟᱱᱤ  ᱱᱚᱜᱚᱨᱯᱟᱞᱤᱠᱟ
ᱢᱚᱫᱤ ᱱᱚᱜᱚᱨᱯᱟᱞᱤᱠᱟ
ᱨᱚᱛᱱᱚᱱᱚᱜᱚᱨ ᱱᱚᱜᱚᱨᱯᱟᱞᱤᱠᱟ
ᱨᱟᱯᱛᱤ ᱱᱚᱜᱚᱨᱯᱟᱞᱤᱠᱟ
ᱪᱪᱷᱚᱠᱟᱢᱟᱱᱟ ᱜᱟᱩᱯᱟᱞᱤᱠᱟ
Prior to the restructuring of the district, Chitwan had following Gaunpalika and municipalities.